Diari Oficial de la Generalitat Valenciana


Sumari del DOGV 8820, del 26-05-2020 (2020/3657)

RESOLUCIÓ de 21 de maig de 2020, de la Conselleria d'Hisenda i Model Econòmic, per la qual s'autoritza una generació de crèdit, en el pressupost de la Vicepresidència i Conselleria d'Igualtat i Polítiques Inclusives, per ingressos no pressupostats derivats de l'acceptació d'un llegat per import de 84.459,74 euros. Expedient 16-002/20505.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8820

Data del DOGV
:   26-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3657


Data del document
:   21-05-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de maig de 2020, de la Conselleria d'Hisenda i Model Econòmic, per la qual s'autoritza una generació de crèdit, en el pressupost de la Vicepresidència i Conselleria d'Igualtat i Polítiques Inclusives, per ingressos no pressupostats derivats de l'acceptació d'un llegat per import de 84.459,74 euros. Expedient 16-002/20223. [2020/3657]  
La Vicepresidència i Conselleria d'Igualtat i Polítiques Inclusives ha proposat generar crèdits en el seu pressupost per ingressos no inclosos en la previsió inicial, que tenen el seu origen en un llegat a la Generalitat per import de 84.459,74 euros, procedent de la disposició testamentària d'Ángeles Ortega Perales que, d'acord amb l'article 43.1 de la Llei 14/2003, de patrimoni de la Generalitat, el que es disposa en l'article 747 del Codi Civil i la seua interpretació per part de l'Advocacia de l'Estat i la jurisprudència, va ser acceptat per resolució d'aquesta conselleria, de data 23 de juliol de 2018.  
Conforme la disposició testamentària i la normativa d'aplicació esmentada, el llegat s'ha de destinar a establiments benèfics de Xàtiva, la localitat on residia la difunta. Per a seleccionar els establiments benèfics, la Conselleria d'Igualtat i Polítiques Inclusives va sol·licitar propostes als seus centres directius i a l'Ajuntament de Xàtiva de les entitats que realitzen una activitat d'acció social, en el municipi que complira el requisit de tindre algun centre d'atenció social registrat en el Registre General de Titulars d'Activitats d'Acció Social, i s'ha arribat a una proposta coincident amb l'ajuntament de triar com a entitats destinatàries l'Associació de Familiars de Malalts Mentals de la Costera i de l'àrea 13 (ACOFEM-13) i l'Associació Protectora de Minusvàlids Mare de Déu de la Seu (ASPROMIVISE), totes dues amb programes d'actuacions a desenvolupar per a la millora d'atenció a persones amb diversitat funcional dins de l'àmbit territorial de Xàtiva i la seua comarca.  
  
Considerant que es donen les circumstàncies excepcionals per a la concessió directa de les subvencions, previstes tant en l'article 22.2.c de la Llei 38/2003, general de subvencions, com en l'article 168.1.c de la Llei 1/2015, d'hisenda pública, sector públic instrumental i subvencions, i d'acord amb el que es preveu en aquest últim, el passat 31 de gener es va aprovar el Decret 16/2020, del Consell, d'aprovació de les bases reguladores i de concessió directa de subvencions a aquestes associacions, per la qual cosa es proposa generar crèdits per l'import de l'herència en el programa 313.40, Diversitat funcional i salut mental, per a destinar-los a la inclusió de les corresponents línies de subvenció, en els seus annexos de transferències i subvencions corrents i de capital.  
  
A aquest efecte i en virtut del que es disposa en els articles 21 i 24 de la Llei 10/2019, de pressupostos de la Generalitat per a l'exercici 2020, la Conselleria d'Hisenda i Model Econòmic adopta la següent resolució:  
  
Primer  
Autoritzar un augment en el pressupost d'ingressos en l'aplicació 390.99, Altres ingressos, per import de 84.459,74 euros.  
  
Segon  
Autoritzar una generació de crèdits en el pressupost de despeses, en les aplicacions i pels imports que es detallen a continuació:  
  
Aplicació Import  
78.91.68.912.68.3 42.229,87  
91.26.60.853.18.4 42.229,87  
Total 84.459,74  
  
  
Tercer  
S'autoritza la inclusió, en els annexos de transferències i subvencions corrents i de capital del programa 313.40 de les línies, pels imports i amb les dades descriptives que es detallen a continuació:  
  
Annex de transferències i subvencions corrents  
  
Codi: S1124 Denominació: Programa IARAQUE  
Import:42.229,87 Beneficiaris previstos: Associació protectora de minusvàlids Mare de Déu de la Seu (ASPROMISIVE)  
Regulació: concessió directa art.168.1.c Llei 1/2015, de 6 de febrer. Decret 16/2020 Consell Descripció i finalitat: Programa de promoció de l'autonomia personal de persones amb discapacitat intel·lectual de Xàtiva i la seua comarca.  
Publicar dades: sí Aportació Generalitat  
 Aportació externa I390.99  
Llegat: 42.229,87  
  
  
  
Annex de transferències i subvencions de capital  
  
Codi: S1125 Denominació: Habitatge tutelat supervisat per a malalts mentals  
Import: 42.229,87 Beneficiaris previstos: Associació de familiars de malalts mentals de la Costera i de l'àrea 13 (ACOFEM-13)  
Regulació: concessió directa art.168.1.c Llei 1/2015, de 6 de febrer. Decret 16/2020 Consell Descripció i finalitat: projecte Pla d'actuació per a la creació d'un habitatge tutelat supervisat per a persones amb trastorn mental a Xàtiva (obres de reforma per a l'autorització del centre   
i la seua posada en funcionament)  
Publicar dades: sí Aportació Generalitat   
 Aportació externa I390.99  
Llegat: 42.229,87  
  
  
  
Quart  
Com a conseqüència dels imports generats s'inclouen en la FP3 del programa 313.40 les dades relatives a l'aplicació d'ingressos 390.99, segons es detalla a continuació.  
València, 21 de maig de 2020.- El conseller d'Hisenda i Model Econòmic: Vicent Soler i Marco.